Ukrainere, der er på flugt fra krigen i deres hjemland, kan nu få en gratis vaccination mod covid-19. Det skriver Region Midtjylland i et opslag på Facebook . Ifølge regionen gælder tilbuddet for ukrainere, der har været været i Danmark i mindst 14 dage og som har planer om at blive her i mindst 30 dage. I Facebook-opslaget opfordrer regionen til, at man hiver fat i de ukrainere, der ikke følger Region Midtjylland på det sociale medie. - Vi har givetvis ikke mange ukrainske flygtninge, som følger os her på Facebook, men måske har du – eller en du kender - givet husly til en ukrainsk flygtning eller på anden vis hjælper en eller flere, skriver regionen. Tilbuddet gælder også for andre udlændinge, der opholder sig i Danmark, og gælder blandt andet også i Region Nordjyllan d. For at modtage vaccinen skal man blandt andet medbringe legitimation med billede, fremgår det af regionens hjemmeside . Ukrainere og andre udlændinge, der ønsker at tage imod tilbuddet om vaccination mod covid-19, skal tilmelde sig via regionens hjemmeside. Information om vaccination mod covid-19 er tilgængelig på ukrainsk i en pjece, der er udarbejdet af Sundhedsstyrelsen.
Tilbuddet gælder også for andre udlændinge, der opholder sig i Danmark og gælder blandt andet også i Region Nordjylland.